ร้านเล็กเลือดหมู อยู่เส้นพระราม 2 ขาลงใต้ พิกัด gps คือ 13.5348939,100.2155342 ก็จะประมาณเลยมหาชัย ข้ามแม่น้ำท่าจีนมาแล้ว สังเกตง่ายๆ จะอยู่ระหว่างปั๊ม ปตท. ใหญ่ๆ สองปั๊มค่ะ ปกติถ้าลงเส้นนี้จะไปแวะปั๊ม ปตท. ที่มีสารพัดร้านฟาสต์ฟู้ด รอบนี้เห็นร้านมีรถจอด ดูร้านสะอาดสะอ้านดี ก็เลยลองแวะดู ร้านมีที่จอดรถหน้าร้านค่ะ

ร้านมีขายข้าวราดแกง ต้มเลือดหมู เนื้อตุ๋น หมูตุ๋น ไก่ตุ๋น ขาหมู ราคาเริ่มต้นที่ 40 บ. 

ได้ลอง 

ข้าวราดแกงสองอย่าง (40 บ.) ลองผัดเห็ด กับหมูทอด ผัดเห็ดอร่อยดีค่ะ ออกเค็มๆ หวานๆ หมูทอดก้อนโต แต่เนื้อในแดงเชียวอะ รสชาติธรรมดาค่ะ 

เกาเหลาเนื้อตุ๋น (50 บ.) เนื้อตุ๋นนุ่มมากค่ะ ให้เยอะด้วย เนื้ออร่อยค่ะชอบ แต่น้ำซุปเค็มเกินไป

ติดใจผัดเห็ด ซื้อกลับบ้านด้วย ถุงละ 40 บ. และก็ลองซื้อไก่ตุ๋นกลับบ้าน ถุงละ 50 บ. ไก่ตุ๋นนุ่มมากๆ อร่อยดีค่ะ แต่น้ำซุปเค็มเกินไปอีกเช่นกัน รวมๆ ทานได้ค่ะ

